
· ОБЩИ ПОЛОЖЕНИЯ 
· Основание
        Настоящият план на ДГ“Мечо Пух“, гр.Добринище, общ. Банско е разработен в изпълнение на Решение на Министерския съвет № 669 от 2 ноември 2017 година за приемане на „Национален план за противодействие на тероризма“ и на Наредба № 8121з-1225 от 27 септември 2017 г. за видовете обекти по чл. 23, ал. 1 от Закона за противодействие на тероризма, чиито собственици и ползватели разработват и прилагат мерки за противодействие на тероризма, минималните изисквания към тези мерки и реда за упражняване на контрол, издадена от МВР и ДАНС, обн. ДВ. бр. 85 от 24 Октомври 2017 г.  
· Цел на плана
       Базов приоритет в дейността на ДГ“Мечо Пух“ е безопасността, сигурността и защитата на неговите служители, ученици и посетители. Планът осигурява този приоритет, очертавайки основни мерки, предприети от образователната институция за противодействие на тероризма. Неговата цел е развитие на мерките за сигурност, осигуряването на висока степен на готовност, координирана реакция на личния състав и децата и ефективно взаимодействие с органите на компетентните държавни институции при терористичен акт.
· Задачи на плана
Планът ще подпомогне образователната общност в изпълнение на следните задачи, с отношение към противодействието на тероризма:
· изпълнение на нормативно определените мерки за противодействие на тероризма;
· постигане на високо ниво на сигурност и защита на ДГ;
· осигуряване на бързина в реакцията, оценката на ситуацията и решенията за действия;
· изграждане и подготовка на ефективна система за управление при терористичен акт;
· установяване на условия и механизми за вътрешно и външно взаимодействие;  
· систематичен отговор на терористичен акт чрез използване на предварително дефинирани, планирани, координирани и осигурени оперативни процедури;
· минимизиране на паниката и стреса при избухване и развитие на евентуалната криза.
· Обхват на плана 
Планът обхваща:
· Възможните сценарии за терористичен акт срещу ДГ.
· Анализ на риска за ДГ от извършване на терористичен акт срещу нея.
· Зона на сигурност на ДГ.
· Персонал за физическа защита.
· Комуникационни средства за оповестяване, управление и взаимодействие.
· Елементите за физическа защита.
· Пропускателен режим и контрол на външни изпълнители/доставчици.
· Инструктажи, обучения и тренировки.
· Органи за управлението на институцията при терористичен акт.
· Системата от пунктове и постове, развръщани при терористичен акт.
· Нещатни групи и техните отговорности при терористичен акт.
· Процедури в отговор на терористичен акт.

· ВЪЗМОЖНИ СЦЕНАРИИ:
· Въведение
       В Приложение № 3 на „Национален план за противодействие на тероризма“ са описани общо 13 възможни сценарии за терористични актове. От тези сценарии, пет са относими към образователните институции – като конкретна цел на съответния терористичен акт и като потенциални способности на училището за превенция и противодействие.
      На тези пет сценария от „Националния план“ съответстват в една или друга степен следните пет сценария от „План за действия при критичен инцидент (КИ)“: 
· „Експлозия“ – Задействане на взривно устройство или предизвикване на взрив с цел нанасяне на значителни щети, бомбен атентат срещу конкретен човек или група или предизвикване на масови жертви.
· „Бомбена заплаха“ – Заплаха за детониране на експлозивно или запалително устройство с цел причиняване на щети, смърт или наранявания, независимо от това дали такова устройство съществува в действителност или не.
· „Подозрителни признаци“ (за взривно устройство) – Странни пощенски пакети и пликове; изоставени или скрити багажи, предмети и устройства; подозрителни МПС; както и неестественост в средата. 
· „Терористично нападение“ – Терористичен акт на въоръжена атака срещу училището. 
· „Стрелец“ – Акт при който неизвестно лице извършва стрелба или хвърля гранати (самоделни взривни устройства) срещу хората, които се намират в района на училището. 
         Причините за различията в сценариите по двата плана са разнопосочни. Една от съществените е, че „План за действия при КИ“ обхваща и престъпления, чийто краен резултат може да достигне мащаба на терористичен акт, но извършвани с мотиви, които са различни от терористичните цели. Друга важна причина е, че ДГ се нуждае от по-едромащабна основа за планиране на конкретни мерки за превенция и противодействие на екзистенциалните за него заплахи.  
         Връзката между сценариите по двата плана е обяснена по-долу.
· Сценарий № 1 от Националния план
„Задействане на взривно устройство в транспортни средства или на места със събиране на голям брой хора (повече от 50 човека). Такива терористични актове могат да се извършат от терористи, които се самовзривяват или взривяват дистанционно предварително заложено взривно устройство.“
         Този сценарий от „Националния план“ кореспондира със следните три сценария от „План за действия при КИ“: „Експлозия“, „Бомбена заплаха“ и „Подозрителни признаци“. И при трите сценария, ДГ планира да изпълни процедура „Евакуация“. 
· Сценарий № 2 от Националния план
      „Използване на огнестрелно или хладно оръжие с цел убийство и/или нараняване в места със събиране на голям брой хора (повече от 50 човека), знакови сгради и обекти от значение за националната сигурност. Тази терористична дейност се осъществява от лица, които използват открито огнестрелно или хладно оръжие на обществени места, като се стремят да убият или наранят максимален брой хора или знакови за обществото личности.“
         Този сценарий от „Националния план“:
· Съответства на сценарий „Терористично нападение“ от „План за действия при КИ“. При него ДГ изпълнява процедура „Заключване“.
· Кореспондира със сценарий „Стрелец“, при който се изпълнява процедура „Укритие“. Допускането при този сценарий е, че мястото за извършване на нападението е извън района на ДГ (т.е. няма пряка, „лице в лице“, терористична атака в района и сградите на ДГ).
· Кореспондира със сценарий „Заемане на позиция за нападение“, при който се изпълнява процедура „Укритие“, която може да се развие в процедура „Заключване“ – при начало на нападението.
· Сценарий № 3 от Националния план
      „Вземане на заложници в сгради, въздухоплавателни или други превозни средства. При такава терористична дейност се вземат заложници, които се поставят под контрол в сграда, самолет или друг вид превозно средство. Целта е водене на преговори с властите, печелене на време или отвличане на вниманието.“
       Сценарий „Терористично нападение“ включва като евентуални цели на нападателите „Отвличане“ и „Вземане на заложници“. В „План за действия при КИ“, в рамките на процедура „Заключване“, са изложени персонални правила за поведение на заложниците.
· Сценарий № 4 от Националния план
     „Врязване на превозно средство в група цивилни граждани. Терористичният акт може да се осъществи от членове или симпатизанти на терористични структури или саморадикализирали се лица. Извършителите може да са жители на населеното място или държавата, където ще се извърши нападението, или да се придвижат до там по указание на ръководителите си. Когато извършителите са саморадикализирали се лица, мястото и времето на нападението се определя от самите тях. Такъв терористичен акт цели убийство или нараняване на максимален брой цивилни граждани, за да се демонстрират възможностите на извършителите и да се всее страх и паника сред населението и службите за сигурност.“
       „План за действия при КИ“ не включва подобен отделен сценарий. Но „нападение с МПС“, съответстващо на „врязване на превозно средство в група“ в района на ДГ, е сред допусканията за начало на сценарий „Терористично нападение“. Съответно ДГ следва да изпълни процедура „Заключване“. В нея е предвидено  директорът да вземе решение по изпращането при пострадалите от нападението с МПС на създадената съгласно плана „Група за първа помощ“ (при нисък риск за членовете на групата).
· Сценарий № 5 от Националния план
     „Задействане на взривно вещество или вещество с потенциал за масово поразяване, поставено в карго, колетни и пощенски пратки. При такъв терористичен акт не е необходимо организаторите и извършителите да се намират на територията на населеното място или страната, където ще бъде извършена атаката.
Този сценарий се различава от посочения по-горе № 1 от „Националния план“, от една страна разширявайки спектъра на поразяващи вещества и от друга – конкретизирайки начина на достигане на „веществото“ до обекта. Сценарият кореспондира със сценарии „Експлозия“ и „Подозрителни признаци“ от „План за действия при КИ“.  

· АНАЛИЗ НА РИСКА

Съгласно § 1., т. 1. от допълнителните разпоредби на Наредба № 8121з-1225 от 27 септември 2017 година, ДГ е ЛЕСНОУЯЗВИМ ОБЕКТ.
· Функционално предназначение
ДГ“Мечо Пух“, гр.Добринище е институция в системата на предучилищното и училищното образование, в която се обучават, възпитават и социализират деца от 2 до 7 години. Обучение се осъществява в дневна форма. Организацията на учебния ден е целодневна,  от 7:00 часа до 18:30 часа. 
· Капацитет
В ДГ се обучават общо 110  деца. 
В ДГ работят 7  педагогически специалисти,  3 медицински специалисти и 10 души помощен  персонал. 
Дневният капацитет от персонал, деца и родители достига 130 лица. 
Примерни:
ДГ е разположена в централната част на гр.Добринище. Две от групите – III и  IV, са разположени в сградата на ОУ „Св.Климент Охридски“, намиращо се в непосредствена близост до площад „Независимост“.
· Местоположение
      Официалният адрес на ДГ“Мечо Пух“ е : ул.“Освобождение“№11, гр.Добринище, с п.к. 2777, общ. Банско, обл. Благоевград.
Районът на централната сграда е с граници, както следва:
· На изток: жилищна сграда;
· На юг: улица „Адам Трънка“;
· На запад: ул.“Освобождение“ и жилищни сгради; 
· На север: жилищни сгради.
· Транспортна достъпност
Районът на ДГ има по 1 вход с транспортна достъпност и в двете сгради.
· Главен вход на ул.“Адам Трънка“ за централната сграда.
· Вход за МПС в двора на ОУ“Св.Климент Охридски“.
Разположението на тези входове, НЕ позволява нахлуване в района на ДГ на превозно средство с голяма скорост.
· Инфраструктура
       Районът на ДГ е с обща площ 1 584 дка. Застроената площ на сградата е 168 кв. м.
ДГ разполага с 1 централна сграда с три етажа както следва:
· I етаж – директорски к-т, съблекалня, дневно и спално помещение, разливно помещение, хигиенен възел.
· II етаж- административно помещение ЗАТС, съблекалня, дневно и спално помещение, разливно помещение,хигиенен възел
· III етаж – физкултурен салон.
          Дворът е обособена зона за детски игри и почивка.
· ЗОНА НА СИГУРНОСТ
Зоната на сигурност на ДГ обхваща организацията и контрола на  пропускателния режим.
Входните врати се отключват само по време на сутрешния прием на децата ( 7:00 – 8:30 часа) и след обяд при предаването им лично на техните родители ( 16:45- 18:30 часа ).
· ПЕРСОНАЛ ЗА ФИЗИЧЕСКА ЗАЩИТА
Няма невъоръжената физическата охрана на ДГ. Делегираният бюджет на ДГ е ограничен и назначаването на персонал с охранителни функции е невъзможно.
· КОМУНИКАЦИОННИ СРЕДСТВА
Детската градина и персоналът ( педагогически и непедагогически) разполагат със следните комуникационни средства за оповестяване, управление и взаимодействие при терористичен акт:
· Лични мобилни телефони. 
· Стационарни телефони- по 1 във всяка сграда.

· ЕЛЕМЕНТИ ЗА ФИЗИЧЕСКА ЗАЩИТА
· Физически бариери
       Районът на ДГ“Мечо Пух“ е ограден  от всички страни. Изградената ограда е с бетонна основа и железни конструкции. Стопанските /транспортни/ входове са постоянно заключени, с изключение на времето за доставка на хранителни продукти и материали. 
       Конструкцията на оградата е здрава и ограничава възможностите за неконтролирано проникване чрез катерене, провиране и прескачане. 
       В почивните дни всички входове на ДГ са заключени.
· Охранително осветление
Уличните лампи служат за охранителното осветление и осигуряват видимост и възможност за наблюдение с невъоръжено око в тъмната част на деня на сградата и двора на ДГ, както и на оградите и вратите на района. 
        Необходимо е изграждане на допълнително осветление на задния двор на ДГ, както и монтаж на периметрова охрана. 

· ПРОПУСКАТЕЛЕН РЕЖИМ
       Пропускателен режим се осъществява на главния вход на сградата на ДГ- централна сграда и вход на ОУ“Св.Климент Охридски“. Пропускателният режим е организиран съобразно работното време на образователната институция: от 6:30 часа до 18.30 часа в делничен ден. Извън това време персонал и МПС се допускат в района само с разрешение на директора на детското заведение.
       Входът за превозни средства на района е постоянно заключен. Отключването и пропускането на МПС през него се извършва след разрешение на директора на ДГ и извършена физическа проверка на машината, товара и съпроводителните документите от длъжностните лица - непедагогически персонал. 
       Задачите и правомощията на персонала по контрол на достъпа са в съответствие с изготвения и утвърден от директора на ДГ „Правилник за дейността на ДГ“. Персоналът има задължение и право да извършва проверка на документите за самоличност на външните за училището лица и на багажа на всички преминаващи през установения пропускателен пункт/ входа на училището.

· ИНСТРУКТАЖИ, ОБУЧЕНИЯ И ТРЕНИРОВКИ 

      Директорът е назначил „Служител за връзка по сигурността“ със своя заповед.
Служителят е запознат с реда за оповестяване и информиране, мерките за реагиране и преодоляване на последиците при заплаха от терористичен акт или извършен такъв (съгласно чл. 4., ал. 2. на Наредба № 8121з-1225 от 27.09.2017 г.)
Уточнени са телефоните номера за незабавно информиране на ОД МВР при установяване на опасности, заплахи и рискове за училището (съгласно чл. 4., ал. 3. на Наредба № 8121з-1225):
· 073/867-566 – ОД МВР- гр. Благоевград;
· 074/432431 - РУ – гр.  Банско
Служителят за връзка по сигурността е провел на 15.03.2022 г. първоначален инструктаж и обучение на щатния състав на ДГ по следния план:
· Характеристики и белези на съмнителното поведение.
· Основни правила за действие за и при идентифициране на съмнително поведение.
· Подозрителни признаци за взривно устройство и опасни вещества.
· Правила за действие при установяване на подозрителни признаци.
· Рискове и мерки за недопускане на извършване на терористичен акт върху голяма група. 
· Оповестяване и реагиране (процедури изпълнявани от ДГ) при терористичен акт.
        Основни признаци за съмнително поведение и правила за действие са описани в Приложение №2 на  „Плана за действие при критичен инцидент“. 
         Основни подозрителни признаци за взривни устройства и опасни вещества са описани в сценарий „Подозрителни признаци“ на „План за действие при критичен инцидент“. Редът за действие е регламентиран в процедура „Евакуация“ на същия план.
         Мерките за редуциране на рисковете за извършване на терористичен акт върху масово мероприятие на ДГ се изпълняват съгласно вътрешен документ „Препоръки за изпълнение на допълнителни мерки за сигурност и защита, приложими подходи за превенция и повишаване на готовността за реакция и ефективен отговор на рискове, непосредствени заплахи, опити и случаи на агресия, физическо насилие и масово убийство“ (по специално на следните негови раздели: „Околна среда и район“, „Сгради, съоръжения и площадки“ и „Контрол на достъпа“).
         Оповестяването и реагирането при терористичен акт е планирано, съгласно приложимия за конкретния вид терористични действия сценарий и съответстващата му оперативна процедура, описани в „План за действие при критичен инцидент“.   
         Съгласувано с директора на детското заведение, служителят за връзка по сигурността е планирал симулативна тренировка за действия на училището при терористичен  акт два пъти годишно.
         През 2022 година ще бъдат проведени две тренировки – през пролетта и  през есента. Всяка тренировка ще бъде предхождана от инструктаж и обучение по темите на горния план. 
         Служителят за връзка по сигурността изготвя план за всяко обучение и тренировка, който представя на директора за утвърждаване. След всяка проведена тренировка служителят изготвя протокол за отработените процедури и постигнатата на тренираност на състава и учениците. Планът и протоколът се съхраняват за предоставяне на МВР или ДАНС при извършване на проверка по чл. 44. от Закона за противодействие на тероризма.

· ОРГАНИ ЗА УПРАВЛЕНИЕТО ПРИ ТЕРОРИСТИЧЕН АКТ.
· Институционален щаб ЩДГ
За цялостния мениджмънт на дейностите на  общността на детското заведение преди, по време и след терористичен акт (ТА), ДГ създава постоянен  Щаб. Той изпълнява всички функции на управлението: 
· Планиране на отговора на ТА, определяйки неговите цели, необходими ресурси, разпределение на задачите и пътищата и средствата за изпълнение на целите.
· Организиране на отговора, използвайки всички налични механизми за въздействие и взаимодействие за най-ефективно използване на организационния потенциал на ДГ.
· Ръководство, оперативно управление и координиране на действията на състава и децата за адекватен и ефективен отговор на конкретната заплаха.
· Контрол на резултатите чрез непрекъснато събиране и оценяване на информацията за събитията и действията на персонала.

Щабът на ДГ включва следните длъжностни лица от състава на детското заведение:
· Председател: Иванка Бонкина;
· Секретар: Радка Халачева.;
· Координатор по сигурността: Калинка Калайджиева;
· Координатор по евакуацията: Васка Пишарова.;
· Координатор по логистиката: Елена Дамянова;
· Координатор по публичните съобщения: Анка Каферинова.

Служител за връзка по сигурността е: Калинка Калайджиева.
Председател на ЩДГ
          Председателят на Щаба е отговорен за ръководството на всички дейности на детското заведение преди, по време и след ТА. Той ръководи непосредствено Щаба и пряко управлява сформирани групи от състава на ДГ за действия при КИ. Председателят организира взаимодействието с всички външни участници в отговор на кризата.  
          Председател на ЩДГе директорът на ДГ. В негово отсъствие или при невъзможност да изпълнява тази длъжност, функциите на Председател се поемат от Секретаря на Щаба. Специфичните отговорности на Председателя са описани в „План за действие при критичен инцидент“. 
· Секретар на ЩДГ
           Секретарят на ЩДГ е отговорен за планирането, организирането и изпълнението на мероприятията при ТА. Той е непосредствено подчинен на Председателя и изпълнява неговите заповеди и указания. Секретарят е и Заместник-председател на ЩДГ. Специфичните отговорности на Секретаря са описани в „План за действие при критичен инцидент“.
· Координатор по сигурността
         Координаторът по сигурността  координира мерките и действията по защитата на живота на личния състав, децата и собствеността на ДГ. Той е непосредствено подчинен на Председателя на ЩДГ. Специфичните отговорности на Координатора по сигурността са описани в „План за действие при критичен инцидент“.
· Координатор по евакуацията
         Координаторът отговаря за планирането, осигуряването и изпълнението на процедурата за евакуация на децата и персонала на ДГ. Той е непосредствено подчинен на Председателя и Секретаря на Щаба. Ръководи дейността на Групата за евакуация и сигурност (до началото на процедура „Събиране с родителите“).   Специфичните отговорности на Координатора по евакуацията са описани в „План за действие при критичен инцидент“.
· Координатор по логистиката
Координаторът отговаря за всестранното осигуряване на процедурите при ТА. В процедура „Събиране с родителите“ поема ръководството на Групата за евакуация и сигурност. Организира и осигурява дейността на Групата за евакуация на децата и работата на Пункт за събиране с родителите. Специфичните отговорности на Координатора по логистика са описани в „План за действие при критичен инцидент“.
· Координатор по публичните съобщения
Координаторът отговаря за връзката с медиите и комуникацията с родителите на децата. Той подпомага директора на училището (определеното лице за говорител на училището) в официалните му изявления и публикуването на информация във връзка с ТА. Координаторът е пряко подчинен на Председателя на ЩДГ.  Специфичните отговорности на Координатора по публичните съобщения са описани в „План за действие при критичен инцидент“.

· ПУНКТОВЕ И ПОСТОВЕ
· Пункт за управление ( ПУ)
Пунктът за управление (ПУ) е мястото за разполагане на ЩДГ при активиране. 
Разположение на ПУ:
· Основен ПУ : в централната сграда на ДГ“Мечо Пух“, гр.Добринище;
За осигуряване на функционирането на ПУ, Секретарят на ЩДГ предварително комплектува преносим „авариен“ контейнер или куфар с комплект от документи и средства, необходими при реакция на КИ, в това число и ТА. Съдържанието и изискванията към аварийният контейнер са описани в „План за действие при критичен инцидент“.
· Сборен пункт (СП)
       Сборен пункт (СП) е мястото за разполагане и проверка на евакуираните от сградата и района на детското заведение деца и персонал. 
Планирано разположение на СП:
· СП № 1: Детска градина „Мечо Пух“, гр.Добринище;
· СП № 2: ДГ- училищна сграда
· Пост за първа помощ ( ППП )
       Постът за първа помощ (ППП) е мястото, в което пострадалите получават долекарска помощ и изчакват пристигането на професионална медицинска помощ. При евакуация ППП се разгръща в рамките на всеки определен за заемане Сборен пункт. При изпълнение на процедура „Събиране с родителите“ ППП се разгръща като част от съответния пункт. По решение на Председателя на Щаба ППП може да бъде разположен в сградата или района на ДГ/училището – преди провеждането на евакуацията, но при всички случаи извън зоната на заплахата.
· Пункт за извозване ( ПИ)
       Пунктът за извозване (ПИ) е мястото, в което децата, заедно с отговорните за тях учители и обслужващ персонал се натоварват за извозване към пункта за събиране с родителите. 
         Планирано разположение на ПИ:
· ПИ №1: Детска градина „Мечо Пух“- централна сграда
· ПИ № 2 ДГ – училищна сграда
· Пункт за събиране с родителите (ПСР)
      Пунктът за събиране с родителите (ПСР) е мястото, в което се освобождават учениците чрез предаването им на родителите. 
Изискванията към ПСР, разположението на неговите елементи и организацията на неговата работа са описани в „План за действие при критичен инцидент“.
· Място на ПСР: Детска градина „Мечо Пух“, гр.Добринище- централна сграда;
· НЕЩАТНИ ГРУПИ 
· Група за първа помощ (ГПП)
Групата за първа помощ (ГПП) е отговорна за долекарската помощ на пострадалите в резултат на ТА. ГПП задължително развръща ППП при провеждане на процедурите „Евакуация“ и „Събиране с родителите“. ГПП може да развърне ППП в сградата на училището при процедурите „Укритие“ и „Заключване“ – по решение на Председателя на Щаба. ГПП е функционално подчинена на Координатора по логистиката.

ГПП включва следните длъжностни лица от състава на ДГ:
· Ръководител: Женя Жекова, мед.сестра;
· Член, той и заместник-ръководител: Тодорка Хаджиева, мед.сестра;
· Член: Маргарита Мунина, мед.сестра.
Специфичните отговорности на Ръководителя на ГПП са описани в „План за действие при критичен инцидент“.
· Група за евакуация и сигурност ( ГЕС)
      Групата за евакуация и сигурност (ГЕС) се активира при обявяване на процедура „Евакуация“. Може да бъде предварително активирана от Председателя на ЩДГ като елемент от непосредствената подготовка на ДГ за „Евакуация“. ГЕС е отговорна за реда и сигурността на евакуацията, СП, придвижването на евакуираните, ПИ и ПСР. До изпълнението на процедура „Събиране с родителите“ ГЕС е функционално подчинена на Координатора по евакуацията. В процедура „Събиране с родителите“ групата е функционално подчинена на Координатора по логистиката.  

Ядрото на ГЕС включва следните длъжностни лица от състава на ДГ:
· Ръководител: Васка Пишарова ;
· Член, той и заместник-ръководител: Невена Топузова;
· Член: Анка Дамянова;
· Член:  Зоя Топузова;
· Член: Лилия Халачева;

Броят на членовете на ядрото на ГЕС се определя от плана за управление на евакуацията и изискването за дублиране на силите в критични точки от маршрутите за евакуация. В СП и ПСР ядрото се усилва със служители от непедагогически състав, които не са членове на други групи.Специфичните отговорности на Ръководителя на ГЕС са описани в „План за действие при критичен инцидент“.
· Група за освобождаване на децата и предаването им на родителите.( ГОД)
       Групата за освобождаване на учениците (ГОД) се активира самостоятелно при обявяване на процедура „Евакуация“ или „Събиране с родителите“. По разпореждане на Председателя на Щаба  ГОД може да бъде активирана непосредствено след края на процедури „Укритие“ и  „Заключване“. Обобщените отговорности на ГОД включват отчета на евакуираните, психологическата помощ и подкрепа и организацията на освобождаване на децата. 
       По отношение на основните си цели, ГОД е пряко подчинена на Председателя на ЩДГ. По отношение на организацията и осигуряването на работата на СП и ПСР, ГОД е функционално подчинена на Координатора по логистиката.   

        Място за работа на ГОД е Сборният пункт и ПСР. 
Ядрото на ГОД включва следните длъжностни лица от състава на ДГ:
· Ръководител: Елена Дамянова ;
· Член, той и заместник-ръководител: Магделена Петлова;
· Член: Невена Докина
· Член: Мария Халачева
· Член: Магделена Лачина
· Член: Десислава Михайлова
· Член: Илия Галчев

Броят на членовете на ядрото на ГОД се определя от броя СП (в най-разгърнатия вариант за евакуация) и мащаба на училището (броя ученици). В СП и ПСР ядрото се усилва със служители от педагогическия и непедагогически състав, които не са членове на други групи и нямат група, за която персонално да отговарят.
Специфичните отговорности на Ръководителя на ГОД са описани в „План за действие при критичен инцидент“. 
· Педагогически и друг състав
      Всички, които се намират в ДГ в момента на извършването на ТА, изпълняват разпорежданията на Председателя на ЩДГ за изпълнение на процедурите и определените им по Плана длъжности, ако това изпълнение не застрашава техния живот. Общите отговорности на състава са описани в Раздел 5 на „План за действие при критичен инцидент“.   
        Специфичните отговорности и задачи на учителите/възпитателите и действията на членовете на групите, учениците и състава са описани подробно в процедурите „Укритие“, „Заключване“, „Евакуация“ и „Събиране с родителите“, които са представени в самостоятелни раздели на „План за действие при критичен инцидент“. 

· ПРОЦЕДУРИ В ОТГОВОР НА ТЕРОРИСТИЧЕН АКТ
· Процедура „УКРИТИЕ“

       Процедурата се изпълнява при сценарии „Стрелец“ и „Заемане на позиция за нападение“, съгласно „План за действия при критичен инцидент“. Сценариите кореспондират с хипотезите на Сценарий № 2 от „Националния план“. Най-съществената характеристика на сценарий „Стрелец“ е, че мястото за извършване на нападението (стрелба и/или хвърляне на взривни устройства върху намиращите в района на детското  заведение, хора) е извън района на ДГ (т.е. няма пряка, „лице в лице“, терористична атака в района и сградите на ДГ). Най-съществената характеристика на сценарий „Заемане на позиция за нападение“ е наличието на лица с подозрително поведение в непосредствена близост до или в района на ДГ.

Цели на изпълнението на процедура „Укритие“: 
· Защита на децата и състава от куршуми, взривна вълна, стъкла, отломки.
· Недопускане на нахлуване в сградите на ДГ.
Детайлното изложение на действията в отговор на терористичния акт е представено в Раздел 6 на „Плана за действия при критичен инцидент“. 

Съдържанието на процедура „Укритие“ включва:
· Оповестяване.
· Действия на директора и ЩДГ.
· Действия на учителите, персонала  и децата
· Край на процедурата.
· Действия след края на процедурата (в случай, че не бъде стартирана друга процедура).

· Процедура „ЗАКЛЮЧВАНЕ“

         Процедурата се изпълнява при сценарий „Терористично нападение“ съгласно „План за действия при критичен инцидент“. Сценарий „Терористично нападение“ съответства на Сценарий № 2 от „Националния план“. При този сценарий терористите извършват директна атака срещу хората в района и сградата („лице в лице“). Атаката може да започне с МПС, което съответства на Сценарий № 8 от „Националния план“.

Цели на изпълнението на процедура „Заключване“: 
· Недопускане на смъртоносна въоръжена заплаха в сградата на ДГ.
· Осигуряване на защита на децата и състава до ликвидиране на заплахата (когато тя вече е в сградата на ДГ). 
Детайлното изложение на действията в отговор на терористичния акт е представено в Раздел 7 на „План за действия при критичен инцидент“. 

Съдържанието на процедура „Заключване“ включва:
· Оповестяване.
· Действия на директора и Щаба.
· Персонални правила за действие, когато въоръжен нападател е в непосредствена близост.
· Персонални правила при похищение от въоръжени лица.
· Действия на учителите/възпитателите, състава и децата.
· Край на процедурата.
· Действия след края на процедурата.

· Процедура „ЕВАКУАЦИЯ“

Процедурата се изпълнява при сценарий „Бомбена заплаха“, „Експлозия“ и „Подозрителни признаци“ съгласно „План за действия при критичен инцидент“. Групата сценарии кореспондират със Сценарий № 1 и Сценарий № 9 от „Националния план“. 
          Процедура „Евакуация“ изцяло или частично може да бъде изпълнена след края и дори в хода на процедури „Укритие“ и „Заключване“. Евакуация ще бъде задължителна при ТА с нахлуване и/или жертви – след приключването на операцията по претърсване на силите за отговор в сградата.   
[bookmark: _GoBack]         Процедура „Евакуация“ се изпълнява след решение на Председателя на ЩДГ, че за състава и децата е опасно да останат в сградата. 

Целите на процедура „Евакуация“ са:
· Недопускане на поражения върху състава и децата в резултат на експлозия или взрив в сградата или района на ДГ.
· Предпазване на децата и персонала от косвени заплахи в близост до ДГ.
Детайлното изложение на действията в отговор на терористичния акт е представено в Раздел 8 на „План за действия при критичен инцидент“. 

Съдържанието на процедура „Евакуация“ включва:
· Оповестяване.
· Действия на приемащия телефонно съобщение за бомбена заплаха.
· Действия на получилия писмено, електронно, аудио или видео съобщение за бомбена заплаха.
· Действия на директора и ЩДГ
· Персонални правила за действия при евакуация.
· Действия на членовете на ГЕС при евакуация.
· Действия на членовете на ГПП при евакуация.
· Действия на учителите и децата при сигнал по време на учебни занимания (които се намират в занимални, спални помещения за отдих, спортни зали ).
· Действия на учителите и децата при сигнал, когато децата се намират на двора, на открити места за игра и почивка.
· Действия на останалият състав на ДГ при евакуация.
· Действия на членовете на ГЕС на сборните пунктове.
· Действия на членовете на ГПП на сборните пунктове.
· Действия на членовете на ГОД на сборните пунктове.
· Действия на педагогическия състав на сборните пунктове.
· Действия на непедагогическия състав на сборните пунктове.
· Край на процедурата.
· Действия след края на процедурата.

· Процедура „СЪБИРАНЕ С РОДИТЕЛИТЕ“

Процедурата се прилага след евакуация или непланово затваряне на Детската градина в резултат на ТА.

 Цели на процедура „Събиране с родителите“: 
· Осигуряване на организиран и координиран процес на освобождаване на децата чрез тяхното събиране с техните родители (роднини, настойници или попечители).
· Осигуряване на безопасността на децата и полагане на необходимите грижи за тяхното физическо и психическо здраве.
Детайлното изложение на действията е представено в Раздел 9 на „План за действия при критичен инцидент“. 

Съдържанието на процедура „Събиране с родителите“ включва:

· Оповестяване при различните критични :сценарии
· Действия на директора и ЩДГ:
· Действия по оповестяването на родителите:
· Действия на членовете на ГЕС:
· Действия на членовете на ГОД:
· Действия на членовете на ППП: 
· Действия на учителите на групи: 
· Действия на Групата за среща с родителите:
· Край на процедурата: 
· Действия след края на процедурата:

· Посткризисен мениджмънт

         Плановете за възстановяване на нормалността, които трябва да бъдат разработени след края на ТА, съдържат задачи за незабавно, средносрочно и дългосрочно изпълнение. На практика, фазите на тези планове преливат една в друга, а някои от задачите продължават да се изпълняват и в следващите фази. 
         В раздел 10 на „План за действия при критичен инцидент“ са изложени съображения, допускания и задачи на ръководството на Детската градина в различните фази на възстановяване на нормалността в детското заведение след извършването на терористичния акт. Процесът може да продължи до две години.
         Директорът е назначил със своя заповед №...............................Калинка Калайджиева за „Служител  за връзка  по сигурността“, тел. 0887206742
         Директорът е информирал писмено РПУ – гр. Банско за лице което е определил за връзка със сигурността  на ДГ“Мечо Пух“, гр.Добринище, съгласно  чл.4. ал.1 от Наредба №8121 а -1225 от 27.09.2017 г.




Изготвил:.................................
Служител за връзка по сигурността 
Калинка Калайджиева

